ทีฟาล์วมุ่งผู้นำเครื่องครัวไทยใน5ปี
เร่งปรับภาพใหม่บริษัทแม่หนุนทัพตลาดเอเชียไทย
7 พ.ย. 2555

เร่งปรับภาพใหม่บริษัทแม่หนุนทัพตลาดเอเชียไทย
ทีฟาล์ว ปรับภาพแบรนด์สู่ผู้นำเครื่องครัวใน 5 ปี หลังบริษัทแม่หันบุกตลาดเอเชียหนีพิษเศรษฐกิจยุโรป
นายสุวสิต วิทยวิจักษณ์ ผู้จัดการประจำประเทศ บริษัท กรุ๊ป เอสอีบี (ประเทศไทย) ผู้ทำตลาดเครื่องใช้ไฟฟ้าชิ้นเล็ก เครื่องครัว แบรนด์ทีฟาล์ว จากประเทศฝรั่งเศส เปิดเผยว่า บริษัทวางเป้าหมายภายใน 35 ปีนับจากนี้ ต้องการให้แบรนด์ “ทีฟาล์ว” ขึ้นสู่ตำแหน่งผู้นำแบรนด์สินค้าเครื่องครัวในประเทศไทย หลังจากเข้ามาทำตลาดในไทยไม่ต่ำกว่า 78 ปี
ปัจจุบัน บริษัทดำเนิน 3 กลุ่มธุรกิจหลัก คือ 1.เครื่องครัว เช่น กระทะ ตะหลิว หม้อ เป็นต้น มีรายได้สัดส่วน 20% 2.เครื่องใช้ไฟฟ้าในบ้าน เช่น เตารีด เครื่องดูดฝุ่น เป็นต้น และ 3.กลุ่มเครื่องใช้ไฟฟ้าในครัว เช่น เครื่องปั่น เครื่องทำอาหาร โดยสองกลุ่มหลังมีรายได้รวมกัน 80%
ทั้งนี้ บริษัทจะใช้กลยุทธ์การใช้แบรนด์เดียว หรือ “ทีฟาล์ว แบรนด์ สตราติจี” ในการทำตลาดไปพร้อมกับการขยายช่องทางการขายใหม่ๆ ให้ครอบคลุมทุกกลุ่มเป้าหมาย ทั้งในช่องทางร้านค้าปลีกสมัยใหม่ขนาดใหญ่ (ไฮเปอร์มาร์เก็ต) และในตลาดต่างจังหวัดผ่านช่องทางขายผ่านตัวแทนร้านค้า (ดีลเลอร์) ที่วางเป้าหมายมีดีลเลอร์ไม่ต่ำกว่า 400500 ราย ครอบคลุม ทั่วประเทศ 
นอกจากนี้ จะทยอยทำตลาดสินค้ากลุ่มเครื่องครัวรายการใหม่ๆ ในประเทศไทยอย่างต่อเนื่อง ตามแนวโน้มเดียวกับในตลาดกลุ่มประเทศยุโรป โดยปัจจุบันสินค้ากลุ่มเครื่องครัวในไทยมีกระทะราว 8 รุ่น ขณะที่ในต่างประเทศมีสินค้ามากกว่า 12 รุ่น ซึ่งล่าสุดได้เปิดตัวสินค้าใหม่ แอคทิฟราย (ActiFry) เครื่องทำอาหารเพื่อสุขภาพ โดยเปิดตัวในไทยเป็นแห่งแรกในภูมิภาคเอเชีย
สำหรับการที่ประเทศไทยได้รับสิทธิในการทำตลาดครั้งแรกในภูมิภาคนี้ มาจากการที่บริษัทสามารถนำเสนอแผนและพัฒนาสูตรอาหารเพื่อสุขภาพได้มากกว่า 50 สูตรที่เหมาะสมกับการปรุงร่วมกับเครื่องทำอาหารแอคทิฟราย และการที่ยอดขายของบริษัทในประเทศไทยเติบโตได้สองหลักในปีที่ผ่านมา และมีรายได้ติดอันดับ 1 ใน 3 ของทีฟาล์วทั่วโลก ซึ่งเป็นแนวโน้มสำคัญที่ทำให้บริษัทแม่ในประเทศฝรั่งเศส ให้ความสำคัญกับการทำตลาดในภูมิภาคเอเชียและไทยมากขึ้น
นอกจากนี้ ยังพบว่า ตลาดเครื่องครัวในไทยมูลค่ากว่า 5,000 ล้านบาท มีศักยภาพในการเติบโตอีกมาก เนื่องจากยังไม่มีแบรนด์ใดเข้ามาทำตลาดจริงจัง ซึ่งการเปิดตัวสินค้าดังกล่าวในเบื้องต้นเพื่อสร้างการรับรู้และเข้าถึงกลุ่มผู้บริโภคคนรุ่นใหม่ โดยวางเป้าให้สินค้าเข้าถึง 20 ล้านครัวเรือนไทย ราว 12% ขณะที่ในยุโอยู่ที่ 35% รปสามารถเข้าถึงครัวเรือนได้มีอัตราการครอบครองสินค้าดังกล่าวในครัวเรือนราว35%
ขณะที่ปีนี้บริษัทคาดมีอัตราการเติบโตในภาพรวมไม่ต่ำกว่า 60% โดยปัจจุบันทีฟาล์วครองส่วนแบ่งกว่า 70% ในตลาดเตารีด ส่วนกลุ่มเครื่องเตรียมอาหารมีอัตราเติบโตกว่า 30% และกลุ่มเครื่องครัวเติบโตกว่า 50% ซึ่งในช่วงไตรมาส 4 นี้คาดว่าสินค้าเครื่องใช้ไฟฟ้าชิ้นเล็กและเครื่องครัวของบริษัทจะมีอัตราเติบโตเพิ่มขึ้น 15%